Viimased 20 aastat on Rootsis käinud intensiivne arutelu sotsiaalsüsteemi struktuuri ja toimimise üle. Kuidas haridusele ja tervishoiule eraldatud vahendeid efektiivsemalt kasutada? Kuidas saab sotsiaalteenuse tarbija mõjutada teenust, mida ta  tarbib? Kuidas sotsiaalteenuste pakkumine on organiseeritud? - Nendel küsimustel on keskne koht ka poliitilistel debattidel. Kõigepealt vaidlustasid avaliku sektori (riigi/omavalitsuse) monopoli sotsiaalteenuste andmisel vasakparteid, seejärel ka sotsiaaldemokraadid. Poliitilised vaidlused käivitasid jätkuva konkurentsi ja valikuvõimaluse suurendamise protsessi avalikus sektoris.